section_heading: Soči
paragraph_text: Bottas je bez problema kontrolirao utrku do kraja i odvozio najbrži krug za dodatan bod, a Verstappen je završio drugi s 7,7 sekundi zaostatka dok se Hamilton uspio probiti do trećega mjesta s točno 15 sekundi zaostatka za Verstappenom. Sergio Pérez je završio četvrti za Racing Point iako je pao iza oba vozača Renaulta u prvom krugu. Daniil Kvjat je također imao vrlo dugu uvodnu dionicu na hard gumama od 30 krugova koja mu je pomogla da završi osmi za AlphaTauri ispred momčadskoga kolege Pierrea Gaslyja koji je bio dvaput u boksu. Albon je bio posljednji vozač koji nije prestignut za krug na 10. mjestu te je osvojio posljednji bod na utrci, a i on je dobio kaznu od pet sekundi jer se zaustavio u boksu za vrijeme sigurnosnoga automobila dok ulaz u boks još uvijek nije bio otvoren. Antonio Giovinazzi je imao dobru utrku za Alfa Romeo iako nije osvojio bodove te je završio 11. ispred još tri vozača s Ferrarijevom pogonskom jedinicom. Kevina Magnussena je također odradio odličnu utrku u Haasu. Utrku je završio na dvanaestoj poziciji ispred Vettela, zbog odličnog starta tijekom kojeg se probio na visoko deveto mjesto – u prvom krugu je pretekao čak devet bolida na stazi.<ref> Bottas pobjednik VN Rusije nakon dvostruke kazne za Hamiltona MAXF1 Objavljeno 27. rujna 2020. Pristupljeno 7. studenog 2020.